




                                                            ELŐTERJESZTÉS


Tárgy: Pályázat benyújtása önkormányzatok 2023. évi rendkívüli támogatása felhívásra


Nyúl Község Önkormányzat Képviselő-testületének 
2023. július 11.-i ülésére




Tisztelt Képviselő-testület!


A települési önkormányzatoknak lehetősége nyílik rendkívüli támogatás igénybevételére a Magyarország 2023. évi központi költségvetéséről szóló 2022. évi XXV. törvény és a pályázati kiírás alapján. A pályázat célja az önkormányzatok rendkívüli támogatása, működőképességének megőrzése. Az önkormányzat a támogatási lehetőséget a felsorolt közüzem tartozásainak kiegyenlítésére kívánja fordítani.
A rendkívüli támogatás feltétele a belügyminiszter és a pénzügyminiszter által meghirdetett pályázati kiírás szerint a Magyar Államkincstárhoz az előírásoknak megfelelően benyújtott pályázat. Az önkormányzatnak a szállítói tartozások dokumentálását az útmutatónak megfelelően kell megtenni egy áttekinthető, valóságnak megfelelő meghatározott adatokat tartalmazó összefoglaló táblázatban. Az önkormányzat a támogatás elszámolása során a felhasznált számlák eredeti példányára köteles rávezetni a „2023. évi rendkívüli önkormányzati támogatás terhére elszámolva” záradékot.
A folyamatos és zavartalan működőképességünk megőrzése érdekében kérünk vissza nem térítendő támogatás formájában 10.621.901,-Ft összegű támogatást közüzemi számlák kiegyenlítésére.
Kérem a Tisztelt Képviselő-testületet a pályázat beadásának megszavazására és az alábbi határozati javaslat elfogadására.                                                                                                  

                                                                                                                          
                                                                                                              Schmiedt Henrik   sk.
                                                                                                                 polgármester



                                                                                                               Határozat tervezet





Nyúl Község Önkormányzat Képviselő-testületének


……../2023.(VII. 11. ) önkormányzati határozata


Tárgy: Az önkormányzat rendkívüli támogatás jogcím tekintetében kiírt pályázat beadása. 


Nyúl Község Önkormányzat Képviselőtestülete úgy döntött, hogy az önkormányzat rendkívüli támogatás jogcím tekintetében kiírt pályázatra pályázatot nyújtson be az alábbiak szerint:

Önkormányzat rezsi számlák: 	              	6.934.363.-Ft
Polgármesteri Hivatal rezsi számlák:	 	   584.628,-Ft
Óvoda rezsi számlák:			 	3.102.910,-Ft
								
[bookmark: _GoBack]Összesen:				           10.621.901,-Ft


Nyúl Község Önkormányzat Képviselő-testülete támogatja a pályázat beadását, felkéri a polgármestert, hogy a pályázat benyújtásáról gondoskodjon. 



Felelős: Schmiedt Henrik polgármester
Határidő: 2023. július 15.


